આજે ફરી ઘરે આવવા નીકળવાનું હતું. પ્રવાસ પૂરો થયો હતો. આંદમાનના પ્રવાસથી બધા ખુશ હતા, છતાં ઘરે આવવાની તાલાવેલી પણ દરેકના ચહેરા પર દેખાતી હતી. હોટેલ સવારે 5:30 વાગ્યે છોડી એરપોર્ટ આવ્યા. વિમાન 7:15 વાગ્યાનું હતું, ત્યાંથી ચેન્નઈ 9:30 વાગે આવ્યા. ચેન્નઈથી વિમાન સાંજે 7:00 વાગ્યાનું હતું. આથી ટેક્સી કરીને ચેન્નઈના એક મોલમાં થોડી ખરીદી કરી અને પ્રખ્યાત વુડલેન્ડમાં બપોરનું સાઉથ ઈન્ડિયન થાળીનું ભોજન લીધું. સાંજે પ્લેનમાં મુંબઈ 9:00 વાગ્યે આવી, મુંબઈ સેન્ટ્રલથી બરોડા એક્સપ્રેસ ટ્રેનમાં સવારે 4:00 વાગ્યા સુધીમાં પહોંચી ગયા. આખા પ્રવાસનું આયોજન અમારા સાથી મિત્ર શ્રી અશોકભાઈ શર્મા દ્વારા કરવામાં આવ્યું હતું જે ખૂબ જ ચોકસાઈભર્યું થયું હોવાથી અમારો પ્રવાસ ખૂબ સુખરૂપ સંપન્ન થયો.